දිවුරුම්දීමේ කටයුතුවලින් අනතුරුව නව අමාත්‍යාංශ ලේකම්වරුන්ට පත්වීම් ලිපි ප්‍රදානය සිදු කෙරෙනු ඇති.මේ අතර රජයේ නව අමාත්‍යවරුන් වන චමල් රාජපක්ෂ සහ බන්දුල ගුණවර්ධන සිය අමාත්‍යාංශවල අද වැඩ භාරගත්තා.ඒ අනුව මහවැලි, කෘෂිකර්ම වාරිමාර්ග, ග්‍රාමීය සංවර්ධන, අභ්‍යන්තර වෙළද, ආහාර සුරක්ෂිතාව සහ පාරිභෝගික සුභ සාධන අමාත්‍යවරයා ලෙස දිවුරුම් දුන් චමල් රාජපක්ෂ අද වැඩ භාරගත්තේ ආහාර සුරක්ෂිතාව සහ පාරිභෝගික සුභ සාධන අමාත්‍යාංශයේදියි.එමෙන්ම තොරතුරු හා සන්නිවේදන තාක්ෂණ අමාත්‍යවරයා ලෙස දිවුරුම් දුන් බන්දුල ගුණවර්ධන අද සිය අමාත්‍යාංශයේදී වැඩ භාරගත් අතර ඔහු මීට පෙර වැඩ භාරගනු ලැබුවේ උසස් අධ්‍යාපන තාක්ෂණ සහ නවෝත්පාදන අමාත්‍යවරයා ලෙසයි.එම අවස්ථාවට එක්ව සිටි පුජ්‍ය ඇල්ලේ ගුණවංශ හිමියන් එහිදී අනුශාසනාවක් ද සිදුකළා.විදේශ සබදතා අමාත්‍යාංශයේ ඊයේ වැඩ භාරගත් අමාත්‍ය දිනේෂ් ගුණවර්ධණ නිපුණතා සංවර්ධන අමාත්‍යාංශයේ නිරීක්ෂණ චාරිකාවක නිරතවුණා.මේ අතර, නව රජයේ පළමු අමාත්‍ය මණ්ඩල හමුව ජනාධිපති ගෝඨාභය රාජපක්ෂගේ ප්‍රධානත්වයෙන් ජනාධිපති කාර්යාලයේදී හෙට පෙරවරු 10 ට පැවැත්වීමට නියමිත බව අමාත්‍ය  ඩලස් අලහප්පෙරුම ප්‍රකාශ කළා.